BTSแจกปันผล2.6%
BTS มีมติจ่ายเงินปันผล 2.60% ให้กับผู้ถือหุ้นที่มีชื่อในทะเบียนวันที่ 29 มิ.ย.นี้
14 มิ.ย. 2555

BTS มีมติจ่ายเงินปันผล 2.60% ให้กับผู้ถือหุ้นที่มีชื่อในทะเบียนวันที่ 29 มิ.ย.นี้
คณะกรรมการบริษัท บีทีเอส กรุ๊ป โฮลดิ้งส์(BTS) มีมติจ่ายเงินปันผลหุ้นละประมาณ 2-2.41 สตางค์ คิดเป็นอัตราผลตอบแทน ประมาณ 2.60%เทียบกับราคาหุ้นที่ระดับ77 สตางค์/หุ้นให้กับผู้ถือหุ้นที่มีชื่อในทะเบียนวันที่ 29 มิ.ย.นี้
นอกจากนี้ บริษัทยังมีการเปลี่ยนแปลงมูลค่าหุ้นที่ตราไว้(พาร์)จากหุ้นละ 0.64บาท เป็น 4 บาทต่อหรือเปลี่ยนแปลงสัดส่วนหุ้นจาก6.25 หุ้นเดิม ต่อ 1 หุ้นใหม่ให้แก่ผู้ถือหุ้นแต่ละราย และออกใบสำคัญแสดงสิทธิครั้งที่ 2 (BTS-WB) จัดสรรให้กับ  กรรมการและพนักงาน(ESOP)จำนวน16 ล้านหน่วยไม่คิดมูลค่า อายุ5ปี กำหนดแปลงสภาพเป็นหุ้น 1ต่อ1 หุ้น
ทั้งนี้ การจ่ายเงินปันผลในวันที่ 9 ส.ค. 2555จาก ผลงวดดำเนินงานวันที่ 1 เม.ย. 2554 ถึงวันที่ 31 มี.ค. 2555 ดังนั้น อัตราเงินปันผลต่อหุ้นจะขึ้นอยู่กับสมมุติฐาน หากไม่มีการใช้สิทธิแปลงสภาพของหุ้นกู้แปลงสภาพในช่วงระหว่างวันที่ 13 - 22 มิถุนายน 2555 จะทำให้หุ้นที่ออกและจำหน่ายแล้วทั้งหมดคงเดิมที่ 57,252,980,553 หุ้น หรือหากมีการใช้สิทธิแปลงสภาพของหุ้นกู้แปลงสภาพที่คงเหลือทั้งจำนวน 9,945.0 ล้านบาท จะทำให้หุ้นที่ออกและจำหน่ายแล้วทั้งหมดเพิ่มขึ้นเป็นจำนวน 68,952,980,553 หุ้น